วันสุดท้ายของการทานเจ วันนี้ทานข้าวเสร็จเลยอยากหาของหวานทานสักหน่อย พอดีเห็นร้าน sfree ติดธงเจสีเหลือง ละลานตามาก ทั้งที่ทั้งร้านมีเมนูเจแค่ 2 เมนูเท่านั้นค่ะ 

 -Kakigori (109 บาท) เมนูน้ำแข็งใสเจ ที่สีสันชวนน่าทานมาก ประกอบไปด้วย กรานิต้าราดซอสผลไม้รสทรอปิคอล ไอศกรีมเชอร์เบทสตอเบอร์รี่ สตอเบอร์รี่สดและลูกพีช รสชาติเปรี้ยวจี๊ดมาก ทานตอนแรกก็อร่อยดีค่ะ แต่ทานไปสักพักเริ่มทานไม่ไหวเพราะเปรี้ยวเข็ดฟันเลยค่ะ ทุกอย่างคือเปรี้ยวหมดเลยอ่ะ ทั้งกรานิต้า ไอศกรีมเขอเบทสตอเบอร์รี่ รวมไปถึงผลไม้และซอสทรอปิคอล ถ้วยนี้สรุป..ทานไม่หมดนะคะ เพราะทนความเปรี้ยวไม่ไหว

 -Mini Milk (69 บาท) ถ้วยนี้ไม่เจนะคะ แฟนเป็นคนทานค่ะ ถ้วยนี้กรานิต้ารสนม รวมถึงซอฟเซิร์ฟก็เป็นรสวานิลา รสชาติจะออกน๊ม นม ใครชอบทานไอศกรีมรสนมๆ น่าจะชอบค่ะ